**TISZAVASVÁRI VÁROS ÖNKORMÁNYZATA**

**Képviselő-testületének**

**10/2018. (IV.27.)**

**önkormányzati rendelete**

**a hulladékgazdálkodási közszolgáltatás ellátásáról szóló 26/2014.(VIII.04.) önkormányzati rendelet módosításáról**

Tiszavasvári Város Önkormányzata Képviselő-testülete hulladékról szóló 2012. évi CLXXXV. törvény 35. §, 88. § (4) bekezdésében kapott felhatalmazás alapján,az Alaptörvény 32. cikk (2) bekezdésében, valamint a Magyarország helyi önkormányzatairól szóló 2011. évi CLXXXIX. tv. 13. § (1) bekezdés 19.) pontjában meghatározott feladatkörében eljárva – Tiszavasvári Város Önkormányzata Képviselő-testülete Szervezeti és Működési Szabályzatáról szóló 35/2014.(XI. 28.) önkormányzati rendelet 4. melléklet 1.22. pontja által biztosított véleményezési jogkörében illetékes Pénzügyi és Ügyrendi Bizottság véleményének kikérésével - a következőket rendeli el:

1.§ A hulladékgazdálkodási közszolgáltatás ellátásáról szóló 26/2014. (VIII.04.) önkormányzati rendelet 21.§ -a az alábbi rendelkezésekkel egészül ki:

„21.§ ….

(3) Természetes személy ingatlanhasználó a Közszolgáltató felhívására a személyes adatai közül a családi és utónevét, lakóhelyének, tartózkodási és értesítési helyének címét megadja, a személyazonosságát és lakcímét igazoló okmányt bemutatja.

(4) Gazdálkodó szervezet ingatlanhasználó a Közszolgáltató felhívására a közhiteles nyilvántartás szerinti nevét, székhelyének, telephelyének címét, adószámát, továbbá, ha elektronikus kézbesítési cím közhiteles nyilvántartásban történő szerepeltetése számára kötelező, úgy elektronikus kézbesítési címét megadja.

(5) Költségvetési szerv a Közszolgáltató felhívására közhiteles nyilvántartás szerinti nevét, székhelyének, telephelyének címét, adószámát, törzskönyvi nyilvántartási számát, fenntartója nevét, adószámát megadja.

(6) Változás bejelentése esetén az igénybevételi kötelezettség keletkezését vagy megszűnését bizonyító okiratok másolatát a Közszolgáltató részére be kell mutatni. A Közszolgáltató a dokumentumokból nyilvántartásában rögzíti a változás jogcímét, az ingatlan adatait, a (3) és (4) bekezdésben foglalt adatokat valamint a változás időpontját.

(7) Abban az esetben, ha ingatlan tulajdonosa az ingatlan használatát bérleti jogviszony vagy más jogcím alapján átengedi és az igénybevételi szerződést a bérlő vagy egyéb használó köti meg, a jogviszony megszűnése esetén a bérbeadó felelős az (1) bekezdésben foglalt bejelentési kötelezettség teljesítéséért."

2.§ A hulladékgazdálkodási közszolgáltatás ellátásáról szóló 26/2014. (VIII.04.) önkormányzati rendelet 22.§ -a helyébe a következő rendelkezés lép:

“22. § (1) A közszolgáltatás igénybevétele szüneteltethető, ha az önállóként nyilvántartott gyűjtőedénnyel rendelkező ingatlanhasználó az ingatlant 90 napnál hosszabb ideig nem használja, és a szüneteltetés várható időtartamát - legkésőbb a szüneteltetés megkezdését megelőzően - a Közszolgáltatónak írásbeli nyilatkozattal bejelenti. A bejelentés megtételére csak a Közszolgáltató nyilvántartása szerinti ingatlanhasználó vagy meghatalmazottja jogosult.

1. Közoktatási intézmény a szüneteltetést a nyári iskolai szünet idejére, legfeljebb 60 nap időtartamra kérheti.
2. A szünetelés tényét a Közszolgáltató legfeljebb tárgyévre, ha a bejelentést tárgyév utolsó három hónapjában nyújtják be, legfeljebb tárgyévre és az azt követő évre állapítja meg és rögzíti nyilvántartásában.
3. Ha az ingatlant a szüneteltetési időtartam lejárta előtt újból használják, annak tényét a használat megkezdését megelőzően az ingatlanhasználó köteles a Közszolgáltatónak bejelenteni.”

3.§ A hulladékgazdálkodási közszolgáltatás ellátásáról szóló 26/2014. (VIII.04.) önkormányzati rendelet 23.§ -a helyébe a következő rendelkezés lép:

“23.§ (1) A szüneteltetés tényét az ingatlanhasználónak utólag igazolnia kell. Az igazoláshoz legkésőbb tárgyévet követő év február 15. napjáig be kell nyújtani a Közszolgáltató részére a vezetékes ivóvíz szolgáltató vagy az áramszolgáltató által kibocsátott, a szüneteltetés időszakára szóló közüzemi igazolás vagy éves elszámoló számla másolatát. A szüneteltetés ténye akkor igazolt, ha a használaton kívüli ingatlanon éves átlagban a vízfogyasztás a 3 m3-t, vagy az elektromos áram fogyasztása a 250 kWóra-t nem haladja meg.

(2) A szüneteltetésre vonatkozó igénybejelentés megismételhető. Ha a szüneteltetés feltételei folyamatosan fennállnak, a tárgyévi kérelmet legkésőbb február 15. napjáig kell benyújtani. Ezzel egyidejűleg az (1) bekezdésben foglalt utólagos igazolást is teljesíteni kell.

(3) A szünetelés bejelentésének valóságtartalmát a Közszolgáltató helyszíni szemle keretében is jogosult ellenőrizni. Az ellenőrzés során a Közszolgáltató kérheti az (1) bekezdésben foglalt igazolás benyújtását.

(4) A bejelentés elmulasztása esetén a Közszolgáltató nyilvántartásában az ingatlan használatát rögzíti. Az igazolás benyújtásának elmulasztása vagy a szünetelés jogszerűtlen igénybevétele esetén a Közszolgáltató a szünetelés kezdő időpontjára visszamenőleg a szüneteltetést megvonja. A megállapított közszolgáltatási díjat az ingatlanhasználó köteles megfizetni.

(5) A Közszolgáltató a szüneteltetés tényét a bejelentés benyújtását megelőző időszakra - a (6) bekezdésben valamint e§ (2) bekezdésében foglalt kivétellel - nem állapítja meg

(6) Amennyiben a szünetelés feltételei fennállnak, de a szünetelést az ingatlanhasználó tartós akadályoztatása, vagy érvényes jogcíme hiányában csak későbbi időpontban jelenti be, az akadályoztatás okának megjelölésével, igazolásával, valamint a 23.§ (1) bekezdés szerinti közüzemi igazolások benyújtásával kérheti a közszolgáltatás szüneteltetésének utólagos megállapítását. Az utólagos szüneteltetés benyújtására az ingatlanhasználó közeli hozzátartozója vagy örököse is jogosult.

(7) Az utólagos szüneteltetést a Közszolgáltató legfeljebb a bejelentéstől visszafelé számított egy éves időtartamra állapítja meg.

4.§ (1) A hulladékgazdálkodási közszolgáltatás ellátásáról szóló 26/2014. (VIII.04.) önkormányzati rendelet 24.§ (1) bekezdése helyébe az alábbi rendelkezés lép:

“…24.§ (1) A közszolgáltató a közszolgáltatás igénybevételére köteles ingatlanhasználókról nyilvántartást vezet és adatot szolgáltat az állami hulladékgazdálkodási közfeladatot ellátó Koordináló szerv részére. A közszolgáltató ennek érdekében kezeli az ingatlanhasználó természetes személyazonosító adatait, lakcímét. A kötelező adatkezelés célja az ingatlanhasználó személyének megállapításához valamint az ügyfélszolgálati feladatok ellátásához szükséges adatbázis létrehozása, működtetése, valamint a közszolgáltatási díj beszedésével kapcsolatos adatszolgáltatási kötelezettség teljesítése.”

(2) A hulladékgazdálkodási közszolgáltatás ellátásáról szóló 26/2014. (VIII.04.) önkormányzati rendelet 24.§ (2) bekezdése kiegészül az alábbi d) ponttal:

“…d) a Közszolgáltató kérése alapján az ingatlanban lakóhellyel és tartózkodási hellyel rendelkező valamennyi nagykorú személy nevét, ..”

(3) A hulladékgazdálkodási közszolgáltatás ellátásáról szóló 26/2014. (VIII.04.) önkormányzati rendelet 24.§-a kiegészül az alábbi bekezdéssel:

“..(8) A Közszolgáltató kötelező adatkezelés keretében kezeli a díjbeszedési és díjbehajtási jogosultsága idején keletkezett közszolgáltatási díjhátralék behajtása érdekében a behajtással érintett ingatlanhasználók természetes azonosító adatait (születési hely, idő, valamint anyja neve)”

5.§ A hulladékgazdálkodási közszolgáltatás ellátásáról szóló 26/2014. (VIII.04.) önkormányzati rendelet 25.§-a helyébe az alábbi rendelkezés lép:

“25. § (1) Az ingatlanhasználó a közszolgáltatás igénybevételéért törvényben meghatározottak szerint köteles közszolgáltatási díjat fizetni. A közszolgáltatási díj beszedésére, behajtására a Koordináló szerv jogosult. Az ingatlnahsználó a közszolgáltaási díjat természetes személy ingatlanhasználó esetén negyedéves, nem természetes személy ingatlanhasználó esetén az igénybevételi szerződésben meghatározottak szerint negyedéves, vagy havi bontásban utólagosan köteles megfizetni.

1. Nem tagadhatja meg a közszolgáltatási díj megfizetését az az ingatlanhasználó, aki a hulladékgazdálkodással kapcsolatos kötelezettségeit nem teljesíti, feltéve hogy a Közszolgáltató számára a közszolgáltatást felajánlja vagy a közszolgáltatás teljesítésére vonatkozó rendelkezésre állását igazolja.
2. Nem tagadható meg a közszolgáltatás díjának megfizetése, ha a Közszolgáltatót a közszolgáltatással kapcsolatos kötelezettségének teljesítésében az időjárás, vagy más elháríthatatlan ok akadályozta és a Közszolgáltató az akadály elhárulását követő munkanapon rendkívüli gyűjtőjárattal pótolta mulasztását.

6.§ A hulladékgazdálkodási közszolgáltatás ellátásáról szóló 26/2014. (VIII.04.) önkormányzati rendelet 26.§-a helyébe az alábbi rendelkezés lép:

“26.§ (1) A Közszolgáltató a díjfizetésre kötelezettekről nyilvántartást vezet. A nyilvántartás tartalmazza a közszolgáltatási díj fizetésére kötelezett adatait, adott esetben levelezési címét, az ingatlan adatait, az igénybevételi kötelezettség időtartamát, a használt gyűjtőedény méretét, darabszámát, a fizetési módot, az ingatlan szüneteltetését és az adatváltozást.

1. A Közszolgáltató az adatokat elsődlegesen a díjfizetésre kötelezett önkéntes bejelentése alapján tartja nyilván.
2. Önkéntes bejelentés hiányában a díjfizetésre kötelezett személyét az önkormányzati adatszolgáltatás vagy egyéb hatósági nyilvántartás adatai alapján, az (5)-(8) bekezdésben foglalt szabályok alkalmazásával állapítja meg.
3. A Közszolgáltató 1 db 120 literes gyűjtőedény használatát vélelmezi.
4. A Közszolgáltató a (2) bekezdés szerinti bejelentés hiányában a díjfizetés kötelezettjeként elsődlegesen az ingatlan életvitelszerű használóját, ennek hiányában az ingatlan tulajdonosát jelöli meg.
5. Az ingatlan életvitelszerű használója az ingatlanban lakóhellyel vagy tartózkodási hellyel rendelkező nagykorú személy.
6. A Közszolgáltató az önkormányzati adatszolgáltatásban feltüntetett személyt írásban felszólítja, hogy az önkéntes bejelentési kötelezettségének 15 napon belül tegyen eleget, egyben tájékoztatja, hogy annak elmulasztása esetén a közszolgáltatási díjfizetésre kötelezettként nyilvántartásában rögzíti. Ha az adatszolgáltatás alapján az ingatlannak több életvitelszerű használója is van, a Közszolgáltató valamennyi személyt egyidejűleg felszólítja az önkéntes bejelentési kötelezettsége teljesítésére, hivatkozva a Ht. 52. § (5) bekezdésében foglalt egyetemlegességre.
7. A (7) bekezdés szerint felszólított személy jogosult a vélelemmel ellentétes tények bizonyítására. A bizonyítást a Közszolgáltató csak akkor fogadja el, ha hatósági okirat vagy egyéb bizonyíték hitelt érdemlően igazolja, hogy közszolgáltatási díj megfizetésére más személy köteles.
8. Amennyiben a Közszolgáltató által meghatározott 15 napos határidőt követően önkéntes bejelentés nem érkezik, vagy az ellenbizonyítás sikertelen, az ingatlan életvitelszerű használóját - több életvitelszerű ingatlanhasználó közül az adatszolgáltatásban elsőként feltüntetett személyt - a Közszolgáltató díjfizetésre kötelezettként nyilvántartásba veszi.
9. Ha a díjfizetésre kötelezett elhalálozását az ingatlan életvitelszerű használója, az elhunyt örököse vagy az ingatlan felett rendelkezésre jogosult nem jelenti be, a Közszolgáltató az önkormányzati vagy hatósági adatszolgáltatás alapján a díjfizetésre kötelezettet a halál beálltát követő naptól veszi nyilvántartásba.
10. Nem kérheti a közszolgáltatási díjfizetési kötelezettség törlését az, aki a változás bejelentési kötelezettségét elmulasztotta, emiatt a Közszolgáltató nyilvántartásában díjfizetőként szerepel és a díjfizetési kötelezettség másra nem hárítható.
11. Amennyiben az ingatlan tulajdonosa az ingatlan használatára kötött szerződés megszűnését követően változás bejelentési kötelezettségét nem teljesítette és a szüneteltetés lehetőségével sem élt, az ingatlanra kötött igénybevételi szerződés alapján nyilvántartott, ennek hiányában legalább a (4) bekezdés szerinti díjfizetési kötelezettség terheli.”

7.§ (1) A hulladékgazdálkodási közszolgáltatás ellátásáról szóló 26/2014. (VIII.04.) önkormányzati rendelet 28.§ (2) bekezdéséből törlésre kerül a „a jövedelemigazolással együtt” szövegrész.

(2) A hulladékgazdálkodási közszolgáltatás ellátásáról szóló 26/2014. (VIII.04.) önkormányzati rendelet kiegészül e rendelet 1. mellékletével.

8.§ Ez a rendelet 2018. május 7-én lép hatályba.

**Dr. Fülöp Erik Badics Ildikó**

**polgármester jegyző**

**A rendelet kihirdetve: 2018. április 27.**

**Badics Ildikó**

**jegyző**

**1. melléklet a 10/2018. (IV.27.) önkormányzati rendelethez**

**TISZAVAVSÁRI VÁROS ÖNKORMÁNYZATA**

**Képviselő-testületének**

**a hulladékgazdálkodási közszolgáltatás ellátásáról szóló 26/2014.(VIII.04.) önkormányzati rendeletének**

**2. melléklete**

**Illetékmentesen benyújtható**

**KÉRELEM**

**Lakossági szemétszállítási díjkedvezmény megállapításához**

1. **Kérelmező (szemétszállítási díjfizetésére kötelezett) személy adatai:**

|  |  |  |  |  |
| --- | --- | --- | --- | --- |
| **Név: (nőknél leánykori név is)** |  | | | |
| **Születési hely, idő:** |  | | | |
| **Anyja neve:** |  | | | |
| **Családi állapot:** |  | | | |
| **Lakhely:** |  | | | |
| **Tartózkodási hely:** |  | | | |
| **Ingatlan használatának jogcíme:**  **/megfelelőt X-el jelölni/** | **Tulajdonos** |  | **Haszonélvező** |  |
| Bérlő |  | Használati joggal rendelkező |  |

1. **N y i l a t k o z a t**

Nyilatkozom, hogy a kérelemben megjelölt ingatlanon más személynek bejelentett lakcíme, tartózkodási helye nincs.

Büntetőjogi felelősségem tudatában kijelentem, hogy egyedül élő nyugdíjas személy vagyok és a kérelemben feltüntetett adatok a valóságnak megfelelnek.

**Tiszavasvári, 20… …………………..**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**kérelmező aláírása**

**Tájékoztató: Tárgyév szeptember 15. napjáig benyújtott kérelem esetén a díjkedvezmény következő év január 1. napjától kerül megállapításra. Ha a jogosultság év közben áll be, azt legkorábban a következő év 1. napjától – a benyújtott kérelem alapján – lehet figyelembe venni.**

**A hulladékgazdálkodási közszolgáltatás ellátásáról szóló 26/2014.(VIII.04.) önkormányzati rendelet módosításáról szóló 10/2018. (IV.27.) önkormányzati rendelet indokolása**

**1. Általános indokolás**

A hulladékról szóló 2012. évi CLXXXV. törvény (a továbbiakban: Ht.) 35. §-a, valamint a 88.§ (4) bekezdése konkrét felhatalmazást ad helyi önkormányzatoknak arra, hogy helyi szabályokat alkossanak a hulladékgazdálkodási közszolgáltatás ellátásáról, annak kötelező igénybevételéről. A jogszabályi felhatalmazáson túlmenően az Észak-Alföldi Környezetgazdálkodási Kft. megkereste valamennyi önkormányzatot, hogy a Kft. közszolgáltatási területén a közszolgáltató jogalkalmazása egységes szabályozás alapján történjen. Az egységes jogalkalmazás érdekében a hulladékgazdálkodási közszolgáltatás szüneteltetését, az ingatlanhasználók adatszolgáltatási kötelezettségét, a hulladékgazdálkodási közszolgáltatási tevékenységgel összefüggő személyes megfizetésére vonatkozó rendelkezéseket, valamint a hulladékgazdálkodási közszolgáltatási díj megfizetésére vonatkozó rendelkezéseket szükséges felülvizsgálni Szabolcs-Szatmár-Bereg Megyei Szilárdhulladék-gazdálkodási Társulás Társulási Tanácsa 17/2017.(XI.06.) számú határozatában foglaltak szerint. A felülvizsgálat indoka, hogy a Nemzeti Hulladékgazdálkodási Koordináló és Vagyonkezelő Zrt. a közszolgáltatási díj számlázását, beszedését és behajtását a közszolgáltatótól kapott megfelelő adatszolgáltatás alapján végezhesse.

**Részletes indokolás**

**1.§ hoz**

Az ingatlanhasználó kötelezettségei kerültek kiegészítésre, illetve pontosításra arra vonatkozóan, hogy milyen adatok köteles a közszolgáltató rendelkezésére bocsátani.

**2.§-3. §-okhoz**

A közszolgáltatás szünetelésének lehetőségére vonatkozó rendelkezéseket tartalmazza. Ki, milyen feltétellel jelentheti be azt a közszolgáltatónak, hogyan kell a szünetelés tényét igazolni, mit ellenőrizhet a közszolgáltató ezzel kapcsolatban.

**4.§-hoz**

A közszolgáltató nyilvántartást vezet a közszolgáltatás igénybevételére köteles ingatlanhasználókról, melyet csak a jogszabályban meghatározott célra használhat fel.

**5. § - 6.§-okhoz**

Az ingatlanhasználó díjfizetési kötelezettségeire vonatkozó rendelkezések kerültek megfogalmazásra és hogy ezzel kapcsolatban milyen adatokat kell a közszolgáltatónak nyilvántartani. Az adatokat elsősorban önkéntes bejelentés alapján tartja nyilván a közszolgáltató és meghatározásra került, hogy mi az eljárási rend az önkéntes bejelentés elmulasztása esetén.

**7. §-hoz**

Ezen § az 50 %-os közszolgáltatási díjkedvezményre való jogosultságára vonatkozó szabályokat módosítja. A Rendelet célja, hogy jövedelemkorlátra tekintet nélkül biztosítsa ezt a kedvezményt az egyedül élő nyugdíjasok részére, így a jövedelemigazolás benyújtására vonatkozó rendelkezés törlésre kerül. A kedvezmény igénybevételére kérelem alapján van lehetőség, mely kérelem a rendelet mellékleteként kerül meghatározásra.